फिल्म 'रेलवे प्लेटफॉर्म' (1955) से एक्टिंग की शुरुआत करने वाले सुनील दत्त उर्फ बलराज दत्त का 6 जून
2013 को जन्मदिन था। सुनील दत्त भले ही आज हमारे बीच नहीं हैं, लेकिन बतौर एक्टर, सोशल एक्टिविस्ट और पॉलिटीशियन उन्होंने समाज में अमिट छाप छोड़ी।
6 जून, 1929 को पाकिस्तान के झेलम (तत्कालीन भारत) में जन्मे सुनील का बचपन खराब परिस्थितियों में बीता। पांच साल की उम्र में ही उनके सिर से पिता का साया उठ गया। जब वे 18 साल के थे, तो उन्हें भारत-पाकिस्तान विभाजन का दंश झेलना पड़ा। विभाजन के दौरान भड़के दंगों में याकूब नामक एक मुस्लिम युवक ने सुनील और उनके परिवार की जान बचाई।
विभाजन के बाद सुनील अपने परिवार सहित हरियाणा के यमुना नगर स्थित मंडोली गांव में आकर बस गए। बाद में उन्होंने कुछ समय लखनऊ में भी बिताया, जहां से उन्होंने ग्रेजुएशन की डिग्री ली। सुनील ने मुंबई के जय हिंद कॉलेज से भी पढ़ाई की और एक रेडियो शो में सेलेब्रिटी साक्षात्कर्ता के तौर पर नौकरी शुरू की।
सिलोन रेडियो में आरजे की नौकरी करते हुए ही सुनील दत्त का फिल्मी सफर शुरू हुआ। बताया जाता है कि जय हिंद कॉलेज से पढ़ाई खत्म करने के बाद कुछ समय उन्होंने मुंबई की लोकल बस सर्विस 'बेस्ट' में भी नौकरी की थी।
सुनील की ज़िंदगी के बारे में और जानने और उनकी कुछ अनदेखी तस्वीरें देखने के लिए आगे की स्लाइड्स पर क्लिक कीजिए।
bho_Deva hin_Deva hin_Deva hin_Deva hin_Deva hin_Deva